**Referat fra FAU møte 28.04.2022 Langenes skole**

Tilstede: Yngvar Monstad, Linn Wehus, Ngadhenjim Hoti, Heidi Harrington Ingebrigtsen, Jan Morten Haavik, Annette Løite, Marianne Nordahl, Camilla Erland Aarnes, Børre Nedrejord Rakstang (rektor)

Frafall: Camilla Frøysaa Olsen

1. **Innspill til sakslista**

Ingen nye saker.

1. **En kort runde fra klassene**

1 klasse: Fokus på lekevenner og uteskole. Akkurat startet et prosjekt om småkryp. Både lekevenner og uteskole fungerer godt. Elevene liker å ha lekevenner og de jobber godt ute.

2 klasse: Det var et foreldremøte rett før påske, ingenting nytt å tilføye siden da.

3 klasse: Faglig fokus i klassen: Nå skal snart hele skolen i gang med temaet “ut i naturen”. På 3 trinn skal vi jobbe med mat i naturen og vi skal finne ut av hva som er spiselig både i fjæra og i skogen med vekt på bærekraft. Vi kommer til å jobbe litt med øveord i både norsk og engelsk for vi ser at det er mange som trenger litt ekstra fokus på rettskriving. Sosialt fokus i klassen: Vi jobber med link til livet hver uke. Fokus på å ta alle med i leken. Hva fungerer godt i klassen: Vi opplever at elevene virker trygge på hverandre, og de er veldig glad i å vise frem/presentere for hverandre. Det er godt å se! Noen opplever at de ikke finner noen å leke med i friminuttene, siden de nå kan bruke hele skolegården. Vi prøver å spørre høyt i klassen hvilke planer elevene har og hvor de skal være før friminutt, slik at flere kan bli med. Dette er ikke noe som vi tenker er et stort problem for elevene. Alle har noen å være sammen med, og de er flinke til å ta hverandre med i lek, så det er nok mer det at noen bruker litt mer tid enn andre på å komme seg ut og at det da kan være vanskelig å finne de som allerede er ute. Foreldrene kan oppfordre elevene til å spørre enda flere enn de som de vanligvis leker med om de vil være med å leke for de er nok flinkere til å si ja til de som spør enn å spørre selv.

4 klasse: Lærerne hadde ikke noe spesielt de ønsket ta opp. For tiden har de kanonball utfordringer i friminuttene, forteller Jan Morten. Her har det vært litt utfordringer, men de prøver litt forskjellige tiltak og har en plan som de følger. Foreldrene ble informert på sist foreldremøte og er enige om at lærerne skal fortsette planen sin.

5 klasse: Elevene jobber svært godt og det er stor forbedring i lesing. De oppleves som engasjerte og bidrar med gode innspill til undervisningen. Klassen er preget av at en elev er borte på ubestemt tid med alvorlig sykdom.

6 klasse: Mye er likt som det var på sist møte. Vi har arbeidet mye med å kunne samarbeide med alle og være selvstendige i gruppearbeid. Dette blir de stadig flinkere til. Ellers gleder vi oss veldig til å dra på leirskolen.

1. **Psykososialt skolemiljø v/rektor**

Veldig mye bra. Tett relasjon med barna. Veldig gøy å gå rundt og være sammen med elevene. Mye god stemning. Utfordringer med at hele skolegården er åpen og at det er vanskelig å se alle elevene.

1. **Natteravnordningen v/Heidi H Ingebrigtsen**

Heidi Ingebrigtsen og Camilla F Olsen var på møtet ”Orientering om natteravnordningen i Kristiansand” 20. april. Det kom kun representanter fra to skoler i Søgne (3 foreldre til sammen) og det ble bestemt at det ikke var nok interesse fra foreldregruppen til å sette i gang en ordning. Vi ble oppfordret til å følge med hva som skjer rundt i lokalmiljøet og snakke sammen.

1. **Skolekretsgrenser v/Marianne Nordahl, Annette Løite og Heidi Ingebrigtsen**

Alle innspill som er kommet inn fra foreldregruppen viser til at de ønsker at barna fra Langenes skole skal gå samlet til Tangvall skole. Innspillene er sendt videre til Camilla Olsen og Kristine Løite.